La Vall d'Hebron

La Vall d'Hebron, Kataluniako Bartzelona hiriko Horta-Guinardó barrutian dagoen auzo bat da. 2009an 5.618 biztanle zituen. Ronda de Dalt hiribidea eta Vall d'Hebron pasealekuaren izkinan kokatua dago, 1953ko Eskualde Planaren ondorioz auzoa garatuti eeta bertan etxebizitza blokez osatutako poligonoak eraiki ziren.

1992ko Udako Olinpiar Jokoak hiri honetan ospatu behar zirenez, aurretik eraikitako poligonoak gehiago zabaldu eta kirol instalakuntza eta ekipamendutarako erabili ziren. Gainera bertan Vall d'Hebron parkea ere badago.

Auzoaren iparraldean, Ronda de Dalt hiribidea zeharkatuz Montbau auzoa dago, bertan Vall d'Hebron Ospitale Unibertsitarioa dago, hau Kataluniako ospitale garrantzitsuenetako bat delarik.

 Iruditegia 

 Kanpo estekak 
 La Vall d'Hebron auzoa Bartzelonako udal webgunean  

Kategoria:Horta-Guinardó
Kategoria:Bartzelonako auzoak